ALAQUÀS PRESENTA LA IMATGE PER A LES FALLES 2025
07/02/2025

# ALAQUÀS PRESENTA LA IMATGE PER A LES FALLES 2025

*   07/02/2025
*   [Falles](/categoria/36/0/falles)
*   [Imprimir](#)
*   Compartir
*    https://www.alaquas.org/documento.asp?id\_do=22533

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22533%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PRESENTA%20LA%20IMATGE%20PER%20A%20LES%20FALLES%202025)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22533/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22533/070220251_Form_4.jpg)](https://www.alaquas.org/ficheros/documentos/2025/2/22533/070220251_Form_10.jpg "<a href='https://www.alaquas.org/ficheros/documentos/2025/2/22533/070220251_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PRESENTA LA IMATGE PER A LES FALLES 2025</a>")

El disseny ha sigut elaborat per l'artista local Fernando Cervera i representa la solidaritat del poble d'Alaquàs i la germanor que ens caracteritza representada amb unes mans que sostenen la flama fallera que mai s'apaga.

El Castell d’Alaquàs va acollir ahir dijous 6 de febrer la presentació de la imatge gràfica de les Falles d’Alaquàs 2025. En l’acte van estar presents l’Alcalde d’Alaquàs, Toni Saura, la Regidora de Falles, Sandra Conde, les Falleres Majors d’Alaquàs 2025, Natalia Martínez Carrasco i Carla Soria Álvarez, el President Executiu i resta de components de Junta Local Fallera i la representació de les onze comissions falleres d’Alaquàs.

L’acte es va iniciar amb la projecció d’un vídeo recopilatori de les imatges gràfiques de Falles d’Alaquàs dels últims onze anys.

A continuació, després de la benvinguda de l’Alcalde d’Alaquàs, Toni Saura, les màximes representants falleres van descobrir al públic la imatge que representarà enguany les Falles d’Alaquàs. 

Seguidament l’artista local Fernando Cervera recolzant-se en un emotiu vídeo va explicar el disseny elaborat una obra d’estil gràfic il•lustratiu tradicional que no sols representa les falles, sinó la capacitat de superar qualsevol desafiament. L'estructura de la imatge ens mostra una composició de monument faller, amb la seua figura principal en el centre i els personatges en la part inferior, representen una escena d'un dia de falles d'Alaquàs, els fallers, la pólvora, els músics en acció i els artistes treballant.

En el centre una figura principal que s'eleva sobre ells, dos mans cuidant una flama que mai s'apaga, la qual representa la nostra capacitat de superar qualsevol desafiament i a totes les persones que aporten la seua energia per a mantindre viva la flama de les Falles.

Una emotiva vesprada que sens dubte dóna per encetat el calendari per a la recta final de l’arribada de les Falles d’Alaquàs.